CELEX: 31985D0498
Language: el
Date: 1985-10-28 00:00:00
Title: 85/498/ΕΟΚ: Απόφαση της Επιτροπής της 28ης Οκτωβρίου 1985 που τροποποιεί για ένατη φορά την απόφαση 85/163/ΕΟΚ σχετικά με ορισμένα μέτρα προστασίας κατά του αφθώδους πυρετού στην Ιταλία

Avis juridique important

|

31985D0498

85/498/ΕΟΚ: Απόφαση της Επιτροπής της 28ης Οκτωβρίου 1985 που τροποποιεί για ένατη φορά την απόφαση 85/163/ΕΟΚ σχετικά με ορισμένα μέτρα προστασίας κατά του αφθώδους πυρετού στην Ιταλία  

Επίσημη Εφημερίδα αριθ. L 299 της 13/11/1985 σ. 0014 - 0015 Ισπανική ειδική έκδοση: Κεφάλαιο 03 τόμος 38 σ. 0136  Πορτογαλική ειδική έκδοση : Κεφάλαιο 03 τόμος 38 σ. 0136 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 28ης Οκτωβρίου 1985  που τροποποιεί για ένατη φορά την απόφαση 85/163/ΕΟΚ σχετικά με ορισμένα μέτρα προστασίας κατά του αφθώδους πυρετού στην Ιταλία  (85/498/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 64/432/ΕΟΚ του Συμβουλίου 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία με την οδηγία 85/320/ΕΟΚ (2), και ιδίως το άρθρο 9,  την οδηγία 72/461/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων (3), όπως τροποποιήθηκε τελευταία με την οδηγία 85/322/ΕΟΚ (4), και ιδίως το άρθρο 8,  την οδηγία 80/215/ΕΟΚ του Συμβουλίου της 22ας Ιανουαρίου 1980 περί των προβλημάτων υγειονομικού ελέγχου στον τομέα των ενδοκοινοτικών συναλλαγών προϊόντων με βάση το κρέας (5), όπως τροποποιήθηκε τελευταία με την οδηγία 85/321/ΕΟΚ (6), και ιδίως το άρθρο 7,  Εκτιμώντας:  ότι εμφανίστηκε επιδημία αφθώδους πυρετού στην Ιταλία· ότι η επιδημία αυτή μπορεί να αποτελέσει κίνδυνο για το ζωικό κεφάλαιο των άλλων κρατών μελών, εξαιτίας του σημαντικού όγκου των συναλλαγών, τόσο των ζώων και νωπών κρεάτων όσο και των προϊόντων με βάση το κρέας·  ότι, εξαιτίας της επιδημίας αφθώδους πυρετού, η Επιτροπή ενέκρινε ιδίως την απόφαση 85/163/ΕΟΚ της Επιτροπής της 9ης Φεβρουαρίου 1985 σχετικά με ορισμένα μέτρα προστασίας κατά του αφθώδους πυρετού στην Ιταλία (7)·  ότι, λόγω των μέτρων που εφαρμόζονται και των ενεργειών που διεξάγονται από τις ιταλικές αρχές, ιδίως όσον αφορά τον εμβολιασμό κατά του αφθώδους πυρετού, η ασθένεια εντοπίζεται σε καθορισμένα τμήματα του εδάφους·  ότι είναι απαραίτητο να προσαρμοσθεί η έκταση των περιοριστικών μέτρων προκειμένου να ληφθεί υπόψη η εξέλιξη της ασθένειας και οι ενέργειες που διεξάγονται τοπικά από τις ιταλικές αρχές·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 85/163/ΕΟΚ τροποποιείται ως εξής:  1. Στο άρθρο 1 παράγραφος 2, η ημερομηνία «6 Σεπτεμβρίου 1985 » αντικαθίσταται από την ημερομηνία «28 Οκτωβρίου 1985».  2. Στο άρθρο 2 παράγραφος 3, η ημερομηνία «6 Σεπτεμβρίου 1985 » αντικαθίσταται από την ημερομηνία «28 Οκτωβρίου 1985».  3. Στο άρθρο 3 παράγραφος 3, η ημερομηνία «6 Σεπτεμβρίου 1985 » αντικαθίσταται από την ημερομηνία «28 Οκτωβρίου 1985».  4. Το παράρτημα αντικαθίσταται από το παράρτημα της παρούσας απόφασης.  Άρθρο 2  Τα κράτη μέλη τροποποιούν τα μέτρα που εφαρμόζονται στις συναλλαγές για να τα καταστήσουν σύμφωνα με τη παρούσα απόφαση τρεις ημέρες μετά την κοινοποίησή της. Ενημερώνουν σχετικά την Επιτροπή.  Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 28 Οκτωβρίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. 121 της 29. 7. 1964, σ. 1977/64.  (2) ΕΕ αριθ. L 168 της 28. 6. 1985, σ. 36.  (3) ΕΕ αριθ. L 302 της 31. 12. 1972, σ. 24.  (4) ΕΕ αριθ. L 168 της 28. 6. 1985, σ. 41.  (5) ΕΕ αριθ. L 47 της 21. 2. 1980, σ. 4.  (6) ΕΕ αριθ. L 168 της 28. 6. 1985, σ. 39.  (7) ΕΕ αριθ. L 63 της 2. 2. 1985, σ. 23.  ΠΑΡΑΡΤΗΜΑ  1. Τμήματα του εδάφους που υπόκεινται σε περιορισμούς στις συναλλαγές ζώντων ζώων:  - επαρχίες Avellino, Bari, Campobasso, Caserta, Catanzaro, Cosenza, Ferrara, Firenze, Foggia, Napoli, Pistoia, Taranto, Trento και Verona,  - κάθε άλλο τμήμα εδάφους που βρίσκεται σε ζώνη ακτίνας 10 χιλιομέτρων γύρω από κάθε εστία αφθώδους πυρετού που διαπιστώθηκε μετά την 1η Μαΐου 1985.  2. Τμήματα του εδάφους που υπόκεινται σε περιορισμούς στις συναλλαγές νωπών κρεάτων και προϊόντων με βάση το κρέας:  κάθε τμήμα του εδάφους που βρίσκεται σε ζώνη ακτίνας 10 χιλιομέτρων γύρω από κάθε εστία αφθώδους πυρετού που διαπιστώθηκε μετά την 1η Σεπτεμβρίου 1985.